Афедерациа ахеилак Аԥсны асоциал-економикатә ҿиара ацхрааразы Аиқәшаҳаҭра иазыразхеит
© Sputnik / Григорий СысоевЗдание Совета Федерации Федерального Собрания Российской Федерации на улице Большая Дмитровка в Москве.
© Sputnik / Григорий Сысоев/
Уаанӡа, абҵара 22 рзы, Аҳәынҭқарратә Дума Афедерациатә хеилак ҵаҟатәи апалата иаднакылеит Аԥсны асоциал-економикатә ҿиара адгылараз Аиқәшаҳаҭра.
АҞӘА, абҵара 30 - Sputnik. Аԥсны асоциал-економикатә ҿиара ацхрааразы Аиқәшаҳаҭра Афедерациатә хеилак иаднакылеит абҵара 30 рызтәи аилатәараҿы ҳәа аанацҳауеит РИА Новости.
Аиқәшаҳаҭра хықәкыс иамоуп ареспублика аекономика аиҭашьақәыргылараҿ ацхыраара аҭара, ауааԥсыра рыбзазара аиӷьтәра. Раԥхьа иргыланы аиқәшаҳаҭра азырхоуп аекономика аусхкқәа, акредитҭара асистема, ашәахтә напхгараҭаратә система, иара убасгьы асоциалтә ныхрақәа аԥарарзоужьра.
Урыстәыла Аиҳабыра Аԥсни Урыстәылеи рыбжьара 2022-2025 шықәсазтәи Аинвестпрограмма адгылараз аиқәшаҳаҭра нап аҵаҩын Москва, нанҳәа 4 рзы. Адокумент рнапы аҵарҩит Аԥснытәи аганахьала аекономика аминистр Кристина Озган, Урыстәыла аганахьала – аекономикатә ҿиара аминистр Максим Решетников.
Аиҳабырабжьаратә комиссиа аӡбарала аиқәшаҳаҭра раԥхьа иргыланы аекономика аусхкқәа, акредитҭара асистема, ашәахтә напхгараҭаратә система иара убасгьы, асоциалтә ныхрақәа аԥарарзоужьра, Аԥсны инхо Урыстәыла атәылауаа хәшәыла реиқәыршәара, Аԥсны ААРи Аԥсны АШәМеи русзуҩцәа рулафахәқәеи ртәанчахәқәеи реизырҳара иацхраауеит. Абри аҩыза Аиқәшаҳаҭра рыбжьарҵеит Урыстәылеи Аахыҵ Уаԥстәылеи.
22 Абҵара 2022, 13:20